Forsvar din ret til kosttilskud, 2000 -
Forsvar din ret til kosttilskud, 2000
Af Josef (Sepp) Hasslberger, borgerrettighedsforkæmper, La Leva di Archimede, 2000
Baggrund: Den 6. december 2000 mødes Europarådet angående et nyt kosttilskudsdirektiv. Der er stillet forslag om, at doseringer af vitaminer og mineraler ikke må overstige den anbefalede daglige tilførsel (ADT), der i forvejen er latterlig lav.
ADT af næringsstoffer er den absolutte minimumsdosis for overlevelse. Der er ligeledes stillet forslag om en såkaldt „positivliste“, altså en liste over tilladte indholdsstoffer i kosttilskud.
Et kosttilskuddirektiv baseret på ADT kan betyde, at man som bruger af kosttilskud ikke længere frit kan købe vitaminer og mineraler m.v. i de doser, man mener er nødvendige for at fungere optimalt. Dette er stik imod May Day’s holdning. Vi kræver fri adgang til kosttilskud!
I maj 2000 foreslog Europakommissionen et direktiv, der skal regulere produktion og handel med kosttilskud. Forslaget indeholdt flere modsigelser og skabte nogen tvivl. De seneste diskussioner har desværre tydelig vist, at alt ikke er i orden. Vi bevæger os i retning af et meget restriktivt dokument, som, hvis det vedtages, vil fjerne mange helt ufarlige produkter fra markedet.
Forslaget diskuteres for øjeblikket i Europarådet – af det administrerende personel i de respektive europæiske sundhedsministerier – og de forskellige kommissioner i Europaparlamentet. Europarådets arbejdsgruppes næste møde er fastsat til 6. December. (Man kan forvente en udfasnings- og implementeringsperiode på op til 5 år efter vedtagelse af kosttilskudsdirektivet, red.).
Direktivet skal på dette stadie kun omhandle vitaminer og mineraler, og diskussion om enhver anden substans stilles foreløbig i bero så reglementer vedrørende fedtsyrer, aminosyrer, ikke-vitamin-næringsstoffer, fibre, enzymer og alle urteingredienser ser ud til at blive overladt til de enkelte landes nationale myndigheder. Men der er absolut fare for, at mange kosttilskudsprodukter simpelthen kan blive ulovlige at sælge.
Forslaget er vagt på spørgsmålet om tilladte maximumdoser, hvilket lægger beslutningen om ”sikkerhedsniveauer” i hænderne på et videnskabeligt organ, den europæiske unions videnskabelige fødevarekomité (SCF), som ikke kan drages til ansvar af nogen regering eller af noget parlament. SCP har ikke tidligere vist nogen tendens til at tage hensyn til forbrugernes valgfrihed.
Tværtimod har nogle af SCF´s vilkårlige afgørelser klart begrænset mængde og valg af de vitamin- og mineralstoffer, som måtte bruges i såkaldte ”fødevarer beregnet til særlige ernæringsmæssige formål”, en begrænset kategori af produkter, der især er forbeholdt mennesker med stofskifteproblemer eller med diverse fødevareintolerancer.
Nu er SCF, der i høj grad har vist sig meget restriktiv i tidligere afgørelser, blevet bedt om at fastsætte, hvad der er ”godt for os” mht. vitaminer og mineraler og doseringer af disse.
Konventionel ernæringsvidenskab har altid haft en ringeagtende holdning til orthomolekylær brug af større doser vitaminer, og SCF repræsenterer – om nogen – toppen af konventionel ernæringsvidenskab. Dette svarer altså til at bede om gode råd fra en ulv om, hvordan man beskytter får. Retten til selv at bestemme i ernæringsmæssige sager er i alvorlig fare!
Den nyeste udvikling i diskussionerne, som finder sted i Bruxelles, hvor nationale ministerielle embedsfolk mødes og foretager et opkog af detaljer i det planlagte fremtidige direktiv, giver endnu større grund til bekymring. Arbejdsgruppen, som mødtes den 17. oktober 2000 i Bruxelles, har udryddet håbet om, at direktivet kunne blive et positivt fremskridt for vitaminbrugere.
Efter at man fulgte et fransk forslag, der blev støttet af Tyskland og accepteret af stort set alle andre lande (bortset fra England og Portugal), blev grundlaget for SCF’s vurdering bl.a. ”anbefalinger af vitamindoser til befolkningen”, hvilket er en forskønnende omskrivning af det forældede og videnskabeligt beskæmmende koncept at benytte absolut nødvendige minimumsgrænser for ernæringsmæssige behov – og dermed for overlevelse, kaldet RDA (på dansk: ADT) som maximum dosering for kosttilskud.
Medicinalindustrien kunne nok ikke bede om en større foræring. Kosttilskudsprodukter benyttet til alle formål vil herefter blive produceret af det farmaceutiske kartel og solgt under medicinsk kontrol på apoteker. Farvel orthomolekylær ernæringsterapi. Farvel sygdomsforebyggende brug af kosttilskud!
Hvorfor bevæger direktivet sig i denne retning?
Det er tydeligt, at bureaukrater i vore nationale sundhedsministerier desværre ikke har nogen som helst idé om fordele og nytte af vitamintilskud.
Den almindelige idé er, at kosttilskud kun skal være ”tilskud til den almindelige ernæring”, hvilket betyder, at tilskud skal udfylde hullerne forårsaget af forkerte spisevaner. Selv om dette selvfølgelig er ønskværdigt, er der dog et meget vigtigere perspektiv involveret, nemlig den forebyggende brug af kosttilskud.
Forebyggende doseringer er større end de anbefalede doseringer. De bureaukrater, som skubber på for at få lavdosis- og ineffektive kosttilskud gjort til reglen, gør kun den kemiske- og medicinske industri en tjeneste. Disse multi/transnationale koncerner er skyld i, at hundrede tusindvis af mennesker verden over lider af bivirkninger fra deres lægemidler, og de har sat sig for at fjerne den sidste rest af sundhed og i stedet opretholde sygdom.
Hvad kan vi gøre? Hvad kan DU gøre?
Hver og en af os må aktivt arbejde for at forsvare vores adgang til ufarlige og gavnlige kosttilskud. EU har INGEN ret til at iværksætte et direktiv, som fratager borgere friheden til at bruge de næringsstoffer, som kan værne deres helbred mod miljøbelastninger!
Om Josef Hasslberger:
Født i Tyskland, bor i Italien, har dannet the Consumer’s Association For Freedom of Choice, La Leva di Archimede og skabt sundhedswebsiten i Italien.
Consumer’s Association For Freedom of Choice, La Leva di Archimedes: www.laleva.cc – som bl.a. samarbejder med den internationale helsefrihedsorganisation the Natural Health Alliance (ANH)
EMail: archimede(at)laleva.org
Tlf: +39 06/635884
Fax: +39 06/632196